
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 159 


26 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός όρων και περιορισμών δόμησης σε γή¬ 
πεδο του Ο.Σ.Ε. που βρίσκεται στην εκτός σχεδί¬ 
ου περιοχή (Θριάσιο Πεδίο) του δήμου Ασπρο- 

πύργου (Ν. Αττικής). 1 

Αναστολή έκδοσης οικοδομικών αδειών στις εκτός 
σχεδίου περιοχές "Βορειά-Ακρωτήρι" και "Κουμ- 

κό" του δήμου Μυτιλήνης (Ν.Λέσβου). 2 

Καθορισμός όρων και περιορισμών δόμησης σε γή¬ 
πεδο που προορίζεται για την ανέγερση των εγκα¬ 
ταστάσεων του «Καυτατζόγλειου Σταδίου» στο 

δήμο Θεσσαλονίκης (Ν. Θεσσαλονίκης)». 3 

Εφαρμογή του άρθρου 1 του Ν.653/77 για τη βελτίω¬ 
ση διαπλάτυνσητης Ε.Ο. 90 (Β.ΟΑ.Κ) με την κατα¬ 
σκευή του ισόπεδου κόμβου Παλαιοκάστρου Κοι¬ 
νότητας Ροδιάς. 4 

Επίσπευση από το Δημόσιο για τη διαπλάτυνση της 
οδού Μπελογιάννη στη συμβολή της με την οδό 
Μυλασσών στο Ο.Τ. 460 που ανήκει στο Δήμο Νί¬ 
καιας. 5 

Αναγκαστική απαλλοτρίωση ακινήτων για την εγκα¬ 
τάσταση Τερματικού Καλωδίου Καλλιστηρίου 
στην περιοχή του Δήμου Ασπροπύργου. 6 


Α ΠΟΦΑΣΕΙ Σ 

Αριθ. 4833 (1) 

Καθορισμός όρων και περιορισμών δόμησης σε γήπεδο 
του Ο.Σ.Ε. που βρίσκεται στην εκτός σχεδίου περιο¬ 
χή (Θριάσιο Πεδίο) του δήμου Ασπροπύργου (Ν. Ατ¬ 
τικής). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ - ΠΟΛΙΤΙΣΜΟΥ - ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 7 του Ν. 
2947/2001 "Θέματα Ολυμπιακής Φιλοξενίας, Έργων 
Ολυμπιακής Υποδομής και άλλες διατάξεις" (Α' 228). 


2. Τις διατάξεις του Ν. 3028/2002 "Για την προστασία 
των Αρχαιοτήτων και εν γένει της Πολιτιστικής Κληρο¬ 
νομιάς" (Α' 153/28.6.2002). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) 
και τροποποιήθηκε με την παρ. 2α του άρθρου 1 του Ν. 
2469/1997 (Α' 38). 

4. Την Υ6/31.10.2001 απόφαση του Πρωθυπουργού 
και της Υπουργού Περιβάλλοντος Χωροταξίας και 
Δημοσίων Έργων "Ανάθεση αρμοδιοτήτων Υπουργού 
Περιβάλλοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και 
Δημοσίων Έργων" (Β' 1484). 

5. Την αριθμ. 67565/93/25.2.1994 ΚΥΑ "Έγκριση περι¬ 
βαλλοντικών όρων για το έργο "Σιδηροδρομική γραμμή 
στο τμήμα Άνω Λιόσια - Θριάσιο Πεδίο και σταθμός 
Θριασίου" που βρίσκεται στην περιοχή Νομαρχίας Δυτι¬ 
κής Αττικής". 

6. Το 2693/9.10.2002 έγγραφο του Οργανισμού Αθή¬ 
νας. 

7. Την 298/2002 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Καθορίζονται όροι και περιορισμοί δόμησης και χρή¬ 
σεις στο γήπεδο ιδιοκτησίας του Οργανισμού Σιδηρο¬ 
δρόμων Ελλάδας (Ο.Σ.Ε.) που βρίσκεται στην εκτός σχε¬ 
δίου περιοχή (Θριάσιο Πεδίο) του δήμου Ασπροπύργου 
(Ν. Αττικής) και φαίνεται μετά στοιχεία 1,2, 3, 4, 5, 6, 7, 
8, 9, 10, 11, 12, 13, 39, 40, 41,42, 32, 33, 34, 35, 36, 37, 
38, 1 στο σχετικό πρωτότυπο τοπογραφικό διάγραμμα 
σε κλίμακα 1:2000, που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την 
4833/2003 πράξη του και αντίτυπό του σε φωτοσμί¬ 
κρυνση δημοσιεύεται με την παρούσα απόφαση, όπως 
στις επόμενες παραγράφους: 

1. Στον παραπάνω χώρο επιτρέπεται η ανέγερση κτι¬ 
ρίων με τις εξής χρήσεις: 

- επισκευής κινητήριων μονάδων 

- επισκευής αυτοκινηταμαξών 

- κεντρικής αποθήκης - σιδηρουργείου 

- διοίκησης 

- αποσυναρμολόγησης αυτοκινηταμαξών 

- χειριστηρίου στατικών δοκιμών 

- πυροσβεστών - αντλιών 

- αποθήκης λαδιών 

- πλυντηρίου εξωτερικών πλύσεων 

- χειρισμών σηματοδότησης 

- επεξεργασίας άμμου 

- μεταλλικών κατασκευών 

- γραφείων Τμήματος Μεταλλικών Κατασκευών 

- βαρέων μηχανημάτων 

- κατοικιών φυλάκων - θυρωρείων 

Επίσης, επιτρέπεται η ανέγερση κτιρίων συνοδευτι¬ 
κών των παραπάνω κτιριακών εγκαταστάσεων. 

Στα κτίρια επισκευής κινητηρίων μηχανών και επισκευ¬ 
ής αυτοκινηταμαξών καθορίζεται προσωρινή ολυμπιακή 
χρήση αποθηκευτικών χώρων και κέντρο Ολυμπιακού 
εφοδιασμού ΑΘΗΝΑ 2004. 

2. Πριν την έναρξη κατασκευής οποιουδήποτε έργου 
θα ειδοποιηθεί εγγράφως ή τουλάχιστον δέκα (10) ερ¬ 
γάσιμες ημέρες πριν την έναρξη των εργασιών η Αρχαι¬ 
ολογική Υπηρεσία και συγκεκριμένα η Γ’ ΕΠΚΑ και η 1η 
ΕΒΑ, ώστε κατά τις εργασίες να παρίσταται εντεταλμέ¬ 
νος υπάλληλος τους. Σε περίπτωση που κατά τις εργα¬ 
σίες ευρεθούν αρχαιότητες, οι εργασίες θα διακοπούν 
για να διεξαχθεί ανασκαφική έρευνα σύμφωνα με τον Ν. 
3028/2002 “Για την προστασία των Αρχαιοτήτων και εν 
γένειτης Πολιτιστικής Κληρονομιάς” (Α' 153). Από τις πι¬ 
στώσεις του έργου θα προβλεφθεί δαπάνη για την ανα¬ 
σκαφική έρευνα και την προστασία των αρχαιοτήτων 
σύμφωνα μετηνπαρ. 6του άρθρου 37του Ν. 3028/2002. 

3. α. Ποσοστό κάλυψης : δεκαέξιτοιςεκατό (16%)της 
επιφάνειας του. 

β. Συντελεστής δόμησης: δύο δέκατα (0,2) 


γ. Συντελεστής κατ’ όγκο εκμετάλλευσης: δώδεκα (12) 

δ. Ελάχιστη απόσταση των κπρίων : Από την πλευρά 
του γηπέδου προς την Αττική οδό, η επιβαλλόμενη από 
τις διατάξεις του άρθρου 2 του Π.Δ/τος 209/1998 "Λήψη 
μέτρων για την ασφάλεια της υπερασπκής συγκοινω¬ 
νίας" (Α' 169) και από τις λοιπές πλευρές του γηπέδου 
δεκαπέντε (15,00) μέτρα. 

ε. Μέγιστο επιτρεπόμενο ύψος των κπρίων: 

- κτίριο επισκευής κινητήριων μηχανών 21,50 μ. στο 
τμήμα του που εισέρχονται τα τρένα και 15,50 μ. στο 
υπόλοιπο τμήμα του 

- κτίριο της κεντρικής αποθήκης - σιδηρουργείου 17,50 μ. 

- κτίριο επισκευής αυτοκινηταμαξών 15,00 μ. 

- κη'ριο διοίκησης 13,00 μ. 

- κτίριο αποσυναρμολόγησης αυτοκινηταμαξών 13,50 μ. 

- αποθήκη λαδιών 9,50 μ. 

- λοιπά ιαίρια 7,50 μ. 

4. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Αθήνα, 5 Φεβρουάριου 2003 

ΟΙ ΥΠΟΥΡΓΟΙ 

Η ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΠΟΛΙΤΙΣΜΟΥ 

ΡΟΔΟΥΛΑ ΖΗΣΗ ΕΥΑΓ.ΒΕΝΙΖΕΛΟΣ 

ΜΕΤΑΦΟΡΩΝ ΚΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 

Αριθ. 5648 (2) 

Αναστολή έκδοσης οικοδομικών αδειών στις εκτός 
σχεδίου περιοχές "Βορειά-Ακρωτήρι" και "Κουμκό" 
του δήμου Μυτιλήνης (Ν.Λέσβου). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. - Τις διατάξεις των άρθρων 152 (παρ.5) και 159 
(παρ.2) του από 14-7-1999 π.δ/τος "Κώδικας Βασικής 
Πολεοδομικής Νομοθεσίας" (Δ' 580). 

2. - Τις διατάξεις της παρ.3 περιπτ.γ' του άρθρου 29 
του Ν. 2831/2000 (ΑΊ40) που αντικαταστάθηκε με τη 
παρ.1 του άρθρου ΙΟτου Ν. 3044/2002 "ΜεταφοράΣυ¬ 
ντελεστή Δόμησης και ρυθμίσεις άλλων θεμάτων αρ¬ 
μοδιότητας του Υπουργείου Περιβάλλοντος Χωροτα¬ 
ξίας και Δημοσίων Έργων" (ΑΊ97). 

3. - Τις διατάξεις του άρθρου 29 Α του Ν.1558/1985 
"Κυβέρνηση και Κυβερνητικά Όργανα " (Α' 137), όπως 
αυτό προστέθηκε με το το άρθρο 27 του Ν. 2081/1992 
(Α' 154) και τροποποιήθηκε με την παρ.2α του άρθρου 
1 του Ν. 2469/1997 (Α' 38). 

4. - Την Υ6/31.10.2001 απόφαση Πρωθυπουργού και 
Υπουργού Περιβάλλοντος, Χωροταξίας και Δημοσίων 
Έργων "Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους Υφυ¬ 
πουργούς Περιβάλλοντος, Χωροταξίας και Δημοσίων 
Έργων" (Β' 1484). 

5. - Την 734/2002 γνωμοδότηση του δημοτικού συμ¬ 
βουλίου Μυτιλήνης 

6. - Το αρ.5/13.1.2003 υπηρεσιακό σημείωμα της 
Δ/νσης Πολεοδομικού Σχεδιασμού-Τμήμα Α'. 

7. - Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογι¬ 
σμού του οικείου Ο.Τ.Α., αποφασίζουμε: 

1. - Αναστέλλεται για έξι (6) μήνες ακόμη η έκδοση οι¬ 
κοδομικών αδειών στις εκτός σχεδίου περιοχές "Βό¬ 
ρειό-Ακρωτήρι" και "Κουμκό" του δήμου Μυτιλήνης (Ν. 
Λέσβου), στις οποίες έχει επιβληθεί αναστολή με τις 
αρ. 32119/7614/10.12.2001 (Δ' 1083) και 13057/ 
5.7.2002 (Δ' 599) αποφάσεις της Υφυπουργού Περι¬ 
βάλλοντος Χωροταξίας και Δημοσίων Έργων, όπως οι 
περιοχές φαίνονται στα διαγράμματα που συνοδεύουν 
την παραπάνω αρχική αναστολή. 

2. - Της παραπάνω αναστολής εξαιρείται: 

α. Η έκδοση αδειών κατεδάφισης κτιρίων και η ανα¬ 
θεώρησή τους 

β. Η αναθεώρηση ισχυουσών οικοδομικών αδειών 
για: 

- αλλαγή του επιβλέποντος το έργο μηχανικού 

- αλλάγή της χρήσης του κτιρίου εφόσον η αιτούμενη 
επιτρέπεται από τις ισχύουσες πολεοδομικές διατά¬ 
ξεις 

- αλλαγή του τίτλου ή του ονόματος στο οποίο έχει εκ- 
δοθεί η άδεια 

- μερική ή ολική τροποποίηση της αρχιτεκτονικής ή 
στατικής μελέτης του έργου χωρίς αύξηση του συντε¬ 
λεστή δόμησης ή του όγκου του κτιρίου. 

γ. Η αναθεώρηση οικοδομικών αδειών για παράταση 
του χρόνου ισχύος τους. 


3.- Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβέρνησης. 

Αθήνα 10 Φεβρουάριου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 
-♦- 

Αριθ. 5859 (3) 

Καθορισμός όρων και περιορισμών δόμησης σε γήπεδο 
που προορίζεται για την ανέγερση των εγκαταστάσε¬ 
ων του «Καυτατζόγλειου Σταδίου» στο δήμο Θεσσα¬ 
λονίκης (Ν. Θεσσαλονίκης). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 (περ. α και γ) του άρθρου 2 
του Ν. 2730/1999 «Σχεδιασμός, ολοκληρωμένη ανάπτυξη 
και εκτέλεση Ολυμπιακών Έργων και άλλες διατάξεις» (Α’ 
130), όπως τροποποιήθηκαν με την παρ. 1 (περ. γ και δ) 
του άρθρου 1 του Ν. 2947/2001 «θέματα Ολυμπιακής Φι¬ 
λοξενίας. Έργων Ολυμπιακής Υποδομής και άλλες διατά¬ 
ξεις» (Α' 228). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

3. Τις διατάξειςτης 81421/21.2.2002 κοινής υπουργικής 
απόφασης «Έγκριση περιβαλλοντικών όρων του έργου 
«Καυταντζόγλειο Στάδιο Θεσσαλονίκη - Αναβάθμιση». 

4. Τα υπ’ αριθμ. πρωτ. ΕΥΔΕ Φ. 180/78/4219/4.11.2002 
και ΕΥΔΕ Φ.,18054921/10.12.2002 έγγραφα της Γενικής 
Γ ραμματείας Αθλητισμού. 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων» 
(Β' 1484). 

6. Την 363/2002 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Στο γήπεδο που προορίζεται για την ανέγερση αθλη¬ 
τικών εγκαταστάσεων του Ολυμπιακού έργου «Καυτα- 
ντζόγλειο Στάδιο Θεσσαλονίκης» βρίσκεται εντός του 
εγκεκριμένου ρυμοτομικού σχεδίου του δήμου Θεσσαλο¬ 
νίκης (Ν. Θεσσαλονίκης) και έχει καθορισθεί ως χώρος 
αθλητικών εγκαταστάσεων με το από 17/27.7.1954 
β.δ/γμα (Α’ 163), καθορίζονται όροι και περιορισμοί δό¬ 
μησης ως εξής: 

α. Συντελεστής δόμησης: τριάντα πέντε εκατοστά 
(0.35) 

β. Μέγιστο ποσοστό κάλυψης: τριάντατοις εκατό (30%) 
τηο επιφάνειας του χώρου. 

γ. Συντελεστής κατ’ όγκο εκμετάλλευσης: οκτώ (8) 

γ. Μέγιστο επιτρεπόμενο ύψος των κτιρίων: τριάντα πέ¬ 
ντε (35.00) μέτρα. 

Από το ύψος αυτό εξαιρούνται οι πυλώνες φωτισμού, 

των οποίων το ύψος καθορίζεται από ειδική φωτοτεχνική 
μελέτη. 

2. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 
-♦- 

Αριθμ. Δ/12/0/31224 (4) 

Εφαρμογή του άρθρου 1 του Ν.653/77 για τη βελτίωση 
διαπλάτυνση της Ε.Ο. 90 (Β.ΟΑ.Κ) με την κατασκευή 
του ισόπεδου κόμβου Παλαιοκάστρου Κοινότητας Ρο¬ 
διάς. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 653/77 «Περί υποχρεώσεως των 
παρόδιων ιδιοκτητών για τη διάνοιξη οδών κ.λπ.», όπως 
τροποποιήθηκε και συμπληρώθηκε με τους Ν 960 (άρθρο 
9 παρ. 4), Ν. 947/79 (άρθρο 62 παρ. 9 και 10), Ν. 1349/83 
(άρθρο 14) και Ν. 1418/84 (άρθρο 25) σε συνδυασμό με 
την Α1/0/2/7/12-3-85 απόφαση Υπουργού Περιβάλλοντος 
Χωροταξίας και Δημοσίων Έργων. 

2. Τις διατάξεις του Π.Δ. 929/1979 «Περί εκτελέσεως 
του άρθρου 1 του Ν. 653/1977». 

3. Τις διατάξεις του Π.Δ. 69/88 «Περί Οργανισμού της 
Γενικής Γραμματείας Δημοσίων Έργων». 

4. Το Ν. 2882/01 ΦΕΚ 17Α’ /2001 «Κώδικας Αναγκαστι¬ 
κών απαλλοτριώσεων». 

5. Τη Δ12/30945/16-3-89 (Ε. 30) Εγκύκλιο του Υπουργού 
ΠΕΧΩΔΕ. 

6. Τη Δ16α/04/773/29-11-90 κοινή απόφαση Υπουργού 
Προεδρίας της Κυβέρνησης και του Αναπληρωτή Υπουρ¬ 
γού ΠΕΧΩΔΕ για την εξαίρεση Διοικητικών πράξεων ή εγ¬ 
γράφων από τον κανόνα των τριών υπογραφών. 

7. ΤηΔ16α/01/29/Α.Φ. 1/15.1.1996 Απόφαση τοποθέτη¬ 
σης Γ ενικών Διευθυντών. 

8. Την απόφαση Δ17/01/79/Φ.Θ.2.2.1/24-8-89 (ΦΕΚ 666 
Β') του Υπουργού ΠΕΧΩΔΕ περί μεταβιβάσεως αρμοδιο¬ 
τήτων στο Γεν. Γραμματέα κ.λ.π. όπως τροποποιήθηκε 
και συμπληρώθηκε με την απόφαση Δ17α/02/ 
100/Φ.Θ.2.2.1/19-10-89 του ιδίου. 

9. Το Ν. 2052/92 και την Εγκύκλιο Δ 12/35572/23-7-92 με 
την οποία παρέχονται διευκρινίσεις και οδηγίες για την 
εφαρμογή του Ν. 2052/92. 

10. Την Υ6/31.10.2001 Απόφαση ανάθεσης αρμοδιοτή¬ 
των στους Υφυπουργούς ΠΕΧΩΔΕ Ιωάννη Τσακλίδη και 
Ροδούλα Ζήση. 

11 Τη με αρ. Δ12/31798/11 -4-2001 απόφαση έγκρισης 
κτηματολογίων, αποφασίζουμε: 

Ορίζουμε ότι: 

1. Η Ε.Ο. 90 (Β.ΟΑ.Κ) βελτιώνεται - διαπλατύνεται με την 
κατασκευή του ισόπεδου κόμβου Παλαιοκάστρου Κοινό¬ 
τητας Ροδιάς. 

2. Έχουν εφαρμογή οι διατάξεις του άρθρου 1 του Ν 
653/77. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλλιθέα, 6 Φεβρουάριου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ.ΔΙ 2/0/31225 (5) 

Επίσπευση από το Δημόσιο για τη διαπλάτυνση της οδού 
Μπελογιάννη στη συμβολή της με την οδό Μυλασσών 
στο Ο.Τ. 460 που ανήκει στο Δήμο Νίκαιας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα διατάγματα ρυμοτομίας : Δ. Ρ. 16-3-34 - ΦΕΚ 134 
Α/12-3-34, τροπ. Δ. Ρ. 3-10-36 ΦΕΚ 549Α/12-12-36, 24-4- 
74 ΦΕΚ 195 Δ/23-7-74, 4-5-85 ΦΕΚ 275 Δ /31-5-85, 
2114/22-5-1989 απόφ. Νομ. Πειραιά (ΦΕΚ 455 Δ730-6-89) 
Δ. Ρ 260/81 

2. Τις διατάξεις του Ν.Δ/τος 17-7-1923 «περί σχεδίων 
των πόλεων, κωμών και συνοικισμών του Κράτους και οι¬ 
κοδομής αυτών» (ΦΕΚ 228/16-8-1923 τ. Α’). 

3. Τις διατάξεις του Ν. 653/1977 «περί υποχρεώσεως 
των παρόδιων ιδιοκτητών κ.λ.π.»(ΦΕΚ 214/5-8-1977 τ. Α'), 
όπως τροποποιήθηκαν και ισχύουν σήμερα, με τους Ν. 
947/1979 ΦΕΚ 169/26-7-1979 τ. Κ και 960/1970 ΦΕΚ 
194/25-8-79 τ.Α'. 

4. Τις διατάξειςτου άρθρου 25παρ. 4του Ν. 1418/1984 
«για τα δημόσια έργα και ρυθμίσεις συναφών θεμάτων». 

5. Τις διατάξεις του Π.Δ/τος 69/8-2-88 ΦΕΚ 28/16-2-88 
για τον Οργανισμό της Γενικής Γραμματείας Δημοσίων 
Έργων. 

6. Τις διατάξειςτου Ν.Δ. 632/70 όπως αντικαταστάθηκε 
με τις διατάξειςτου Ν.Δ 1143/72 (ΦΕΚ64Α/72). 

7. Την κοινή απόφαση Δ16α/04/773/29-11-90 (ΦΕΚ 
746/Β/30-11-90), των Υπουργών Προεδρίας και Αναπλ. 
ΠΕΧΩΔΕ «Περί εξαιρέσεως Διοικητικών Πράξεων και εγ¬ 
γράφων από τον κανόνα των τριών υπογραφών» που κοι¬ 
νοποιήθηκε με την εγκύκλιο 2. 

8. Την Υ6/31.10.2001 Απόφαση ανάθεσης αρμοδιοτή¬ 
των στους Υφυπουργούς ΠΕΧΩΔΕ Ιωάννη Τσακλίδη και 
Ροδούλα Ζήση, αποφασίζουμε: 

α. Την επίσπευση από το Δημόσιο για τη διαπλάτυνση 
της οδού Μπελογιάννη στη συμβολή της με την οδό Μυ¬ 
λασσών στο Ο.Τ. 460 που ανήκει στο Δήμο Νίκαιας. 

β. Το χαρακτηρισμό της προκείμενης πολεοδομικής 
εφαρμογής κατεπείγουσας ανάγκης και 

γ. Την κατάρτιση των στοιχείων προδικασίας που προ- 
βλέπονται από το άρθρο 5 του Ν. 653/1977, για να κινηθεί 
η δίκη καθορισμού των αποζημιώσεων για τις ιδιοκτησίες 
που ρυμοτομούνται. 

Η προϋπολογισμένη δαπάνη ποσού 50.000,00 6 αντί¬ 
στοιχα θα βαρύνει τις πιστώσεις του έργου: 1997 ΣΕΟ 
6800001 κατά το οικονομικό έτος 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 6 Φεβρουάριου 2003 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1800 (6) 

Αναγκαστική απαλλοτρίωση ακινήτων για την εγκατά¬ 
σταση Τερματικού Καλωδίου Καλλιστηρίου στην πε¬ 
ριοχή του Δήμου Ασπροπύργου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπ’ όψη: 

1. Τις διατάξεις του Νόμου 2503/1997, «Οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του Ν. 2882/2-2-2001, «Κώδικας Ανα¬ 
γκαστικών Απαλλοτριώσεων Ακινήτων». 

3. Τις διατάξεις των άρθρων 12 και 42 του Ν. 
2773/1999 (ΦΕΚ 286/Δ/22-12-1999), «Απελευθέρωση 
της αγοράς ηλεκτρικής ενέργειας - Ρύθμιση θεμάτων 
Ενεργειακής Πολιτικής και λοιπές διατάξεις». 

4. Τις διατάξεις του Π.Δ. 333/2000 (ΦΕΚ 278/Δ/ 
20-12-2000) « Μετατροπή της ΔΕΗ σε Α.Ε. και έγκριση 
του Καταστατικού της». 

5. Τις διατάξεις του άρθρου 9του Ν. 2941/2001 (ΦΕΚ 
201/Δ/12-9-2000) «Απλοποίηση διαδικασιών ίδρυσης 
εταιρειών αδειοδότησης Ανανεώσιμων Πηγών Ενέρ¬ 
γειας, ρύθμιση θεμάτωντης Α.Ε. Ελληνικά Ναυπηγεία 
και άλλες διατάξεις». 

6. Την 2283/14-1-2000 απόφαση της Ολομέλειας του 
Συμβουλίου Επικράτειας σχετικά με την Έγκριση Περι¬ 
βαλλοντικών Όρων Εγκατάστασης και Λειτουργίας 
Υποσταθμώντης ΔΕΗ Α.Ε. και το 130389/23-1-2003 έγ¬ 
γραφο της Γενικής Διεύθυνσης Περιβάλλοντος 
(Ε.Υ.Π.Ε.) του Υ.Π.Ε.Χ.Ω.Δ.Ε. 

7. Την 216/24-10-2002 απόφαση του Δ.Σ. της Δ.Ε.Η. 
Α.Ε. 

8. Την ΑΡ/ΗΜ/ΔΝΕΜ/Φ.25033/21-Π-2002 έγγραφο - 
δήλωση της ΔΕΗ Α.Ε., με το οποίο ζητείται η κήρυξη 
απαλλοτρίωσης έκτασης 1392,8 τ. μ. για την εγκατά¬ 
σταση τερματικού καλωδίου Καλλιστηρίου στην περιο¬ 
χή του Δήμου Ασπροπύργου και προσδιορίζεται κατά 
προσέγγιση η απαιτούμενη για την συντέλεση δαπάνη 
στα 147.000 € και δηλώνεται ρητά η δέσμευση για την 
συντέλεση της μέσα στις νόμιμες προθεσμίες. 


9. Την 2923/28.1.2003 Εισήγηση της Κτηματικής Υπη¬ 
ρεσίας Δυτικής Αττικής για την έκδοση απόφασής μας 
σχετικά με την κήρυξη της εν λόγω αναγκαστικής απαλ¬ 
λοτρίωσης, αποφασίζουμε: 

Κηρύσσουμε την αναγκαστική απαλλοτρίωση για λό¬ 
γους δημοσίας ωφέλειας και ειδικότερα για την εγκα¬ 
τάσταση του τερματικού καλωδίου του υποσταθμού 
Καλλιστηρίου στο Δήμο Ασπροπύργου Αττικής, έκτα¬ 
σης συνολικού εμβαδού 1392,8 τ.μ., που εικονίζεται στο 
48058/17.6.2002 (1η αναθεώρηση 1.7.2002) τοπογρα- 
φικό διάγραμμα- κτηματολογικό πίνακα, το οποίο συ¬ 
ντάχθηκε και θεωρήθηκε από την αρμόδια τεχνική υπη¬ 
ρεσία της Δ.Ε.Η. Α.Ε. από τον Δ/ντή X. Κουζή στις 
21 . 1 . 2002 . 

Στην έκταση, που απαλλοτριώνεται προβάλλει δικαι¬ 
ώματα κυριότητας οι: 

α) Μανουσαρίδης Παύλος, β) Μανουσαρίδης Σωκρά¬ 
της. 

Η απαλλοτρίωση κηρύσσεται σύμφωνα με τις διατά¬ 
ξεις του άρθρου 1 του Ν. 2985/2002 (ΦΕΚ 18/Α//4-2- 
2002) και με τον όρο, ότι ο υπέρ ου πρέπει να καταθέσει 
σε προθεσμία τριών (3) μηνών από την κοινοποίηση της 
πράξης εγγυητική επιστολή αναγνωρισμένου πιστωτι¬ 
κού ιδρύματος για το 20% της προβλεπόμενης δαπά¬ 
νης. Αν η επιστολή αυτή δεν κατατεθεί εμπρόθεσμα, 
εφαρμόζεται αναλόγως η παράγραφος 2 του άρθρου 
11 Κ.Α.Α.Α. (Ν. 2882/2001). 

Αν ο υπέρ ου δεν προβεί στην συντέλεση εντός των 
νομίμων προθεσμιών, η εγγυητική επιστολή καταπίπτει 
υπέρ του Δημοσίου και των αναγνωρισμένων δικαιού¬ 
χων σε ποσοστό 50 % για τον καθένα. 

Η απαλλοτρίωση κηρύσσεται υπέρ και με δαπάνη της 
Δ.Ε.Η. Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,31 Ιανουάριου 2003 

Ο Γενικός Γραμματέας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





